《次枯崖上人催梅韵》
宋代·蒲寿宬

黄叶萧萧雨滴阶，梦魂飞到瀑边梅。
遥知楖栗山中老，一日花间一百回。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。